Μια τούρτα εύκολη και οικονομική
Τα μπισκότα σαβαγιάρ είναι η πιο εύκολη και νόστιμη λύση για τη βάση μιας οικονομικής τούρτας.
1 κρέμα γάλακτος φυτική (στο τσίγκινο κουτάκι), 300 γρ. γάλα φρέσκο, πλήρες, 3 κουτ. σούπας κακάο, 2 κουτ. σούπας ζάχαρη, 1 πακέτο μπισκότα σαβαγιάρ, 400 γρ. μερέντα, 150 γρ. τρούφα
Για να φτιάξουμε εύκολη και οικονομική τούρτα, αρχικά χτυπάμε την κρέμα γάλακτος στο μίξερ για 5 λεπτά να αφρατέψει. Στη συνέχεια, ρίχνουμε σε ένα κατσαρολάκι το γάλα, το κακάο και τη ζάχαρη και τοποθετούμε στη φωτιά.Όταν λιώσουν η ζάχαρη και το κακάο, αποσύρουμε από τη φωτιά και αφήνουμε το μείγμα να κρυώσει. Βουτάμε πολύ γρήγορα ένα-ένα τα σαβαγιάρ μέσα στο γάλα και τα στρώνουμε μέσα σε ένα ταψί με αποσπώμενο πάτο (περίπου 24 εκ. διάμετρος).Αλείφουμε με μια στρώση μερέντα. Πασπαλίζουμε με τρούφα. Απλώνουμε από πάνω λίγη σαντιγί. Επαναλαμβάνουμε τις στρώσεις (μουσκεμένα μπισκότα-μερέντα-σαντιγί). Κρατάμε λίγη τρούφα για γαρνίρισμα.Πασπαλίζουμε την επιφάνεια με λίγη τρούφα. Βάζουμε το γλυκό στο ψυγείο για 6 ώρες.
Γάλα,Κακάο,Κρέμα Γάλακτος,Τούρτες